Obama na turneji po SAD
Drugog dana svoje autobuske turneje predsednik Obama oštro kritikovao republikance i optužio ih da podižu porez srednjoj klasi
Predsednik Obama je optužio republikanske članove Predstavničkog doma koji su glasali protiv njegovog zakonskog predloga o zapošljavanju da su podigli porez američkoj srednjoj klasi pošto su odbacili poreske olakšice koje bi za mnoge američke porodice iznosile oko hiljadu dolara. Obama je takodje rekao da bi republikanski predlog o zapošljavanju, koji predvidja ukidanje mnogih ekoloških regulativa, ukidanje predsednikovog plana o zdravstvenoj zaštiti i poništavanje njegovih finansijskih reformi, zapravo doveo do ukidanja postojećih radnih mesta umesto otvaranja novih. poručio je američki predsednik. Obama je naglasio da je više nego spreman da saradjuje sa republikancima na otvaranju novih radnih mesta. rekao je Obama. Kasnije danas presdsednik Obama će iz Severne Karoline otputovati u Virdžiniju. On je pobedio u obe države na predsedničkim izborima 2008. ali se obe i dalje smatraju ključnim za njegov reizbor sledeće godine. Prošle nedelje republikanski članovi Predstavničkog doma su onemogućili usvajanje Obaminog predloga o zapošljavanju tvrdeći da on sadrži preterane izdatke, da će povećati porez i da će dovesti do gubitka radnih mesta.